Komission direktiivi 97/73/EY, annettu 15 päivänä joulukuuta 1997, tehoaineen (imatsaliilin) sisällyttämisestä kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (ETA:n kannalta merkityksellinen teksti)



Virallinen lehti nro L 353 , 24/12/1997 s. 0026 - 0028



KOMISSION DIREKTIIVI 97/73/EY, annettu 15 päivänä joulukuuta 1997, tehoaineen (imatsaliilin) sisällyttämisestä kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1), sellaisena kuin se on viimeksi muutettuna neuvoston direktiivillä 97/57/EY (2) ja erityisesti sen 6 artiklan 1 kohdan ja 8 artiklan 2 kohdan neljännen alakohdan, sekä katsoo, että kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä annetussa komission asetuksessa (ETY) N:o 3600/92 (3), sellaisena kuin se on viimeksi muutettuna asetuksella (EY) N:o 1199/97 (4), säädetään direktiivin 91/414/ETY, jäljempänä `direktiivi`, 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä; mainitun asetuksen mukaisesti komission asetuksella (EY) N:o 933/94 (5), sellaisena kuin se on viimeksi muutettuna asetuksella (EY) N:o 2230/95 (6), vahvistettiin arvioitavien kasvinsuojeluaineiden tehoaineiden luettelo niiden sisällyttämiseksi mahdollisesti direktiivin 91/414/ETY liitteeseen I, nämä tehoaineet olisi sisällytettävä tähän liitteeseen, jos voidaan olettaa, että niiden käytöllä ei ole haitallisia vaikutuksia ihmisten tai eläinten terveyteen tai pohjaveteen taikka kohtuuttomia haittavaikutuksia ympäristölle, aine voidaan sisällyttää liitteeseen enintään kymmenen vuoden ajaksi, direktiivin 8 artiklan 2 kohdan mukaan sen jälkeen, kun liitteessä I tarkoitettu tehoaine on sisällytetty direktiivin liitteeseen I, jäsenvaltioiden on myönnettävä, muutettava tai peruutettava tehoainetta sisältäviä kasvinsuojeluaineita koskevat luvat säädetyn määräajan kuluessa; erityisesti direktiivin 4 artiklan 1 kohdassa ja 13 artiklan 1 kohdassa edellytetään, että kasvinsuojeluaineita koskevat luvat myönnetään ainoastaan tehoaineen liitteeseen I sisällyttämiseen liittyvien edellytysten ja direktiivin liitteessä VI säädettyjen yhdenmukaisten periaatteiden mukaisesti direktiivin 13 artiklassa säädetyt tietovaatimukset täyttävien asiakirjojen perusteella, imatsaliilin osalta vaikutukset ihmisen terveyteen ja ympäristöön on arvioitu asetuksessa (ETY) N:o 3600/92 annettujen säännösten mukaisesti ilmoituksen tekijöiden ehdottamien tiettyjen käyttötarkoitusten osalta; Belgia, joka toimi asetuksen (EY) N:o 933/94 mukaisesti kertomuksen antavaksi jäsenvaltioksi nimetyn Luxemburgin puolesta, jätti 15 päivänä heinäkuuta 1996 kyseisen arviointikertomuksen komissiolle, jäsenvaltiot ja komissio ovat tarkastaneet kertomuksen pysyvässä kasvinsuojelukomiteassa; tämä tarkastus on saatettu päätökseen 11 päivänä heinäkuuta 1997 imatsaliilia koskevalla komission tarkastuskertomuksella asetuksen (ETY) N:o 3600/92 7 artiklan 6 kohdan säännösten mukaisesti; ajoittain saattaa olla välttämätöntä saattaa kertomus ajan tasalle teknisen ja tieteellisen kehityksen huomioon ottamiseksi; tällaisessa tapauksessa edellytykset, jotka koskevat imatsaliilin sisällyttämistä direktiivin 91/414/ETY liitteeseen I, on myös muutettava kyseisen direktiivin 6 artiklan 1 kohdan mukaisesti, tehdyissä arvioinneissa on käynyt ilmi, että kyseistä tehoainetta sisältävien kasvinsuojeluaineiden voidaan yleisesti olettaa täyttävän direktiivin 5 artiklan 1 kohdan a ja b alakohdassa säädetyt edellytykset erityisesti tutkittujen käyttöjen osalta; näin ollen on tarpeellista sisällyttää kyseinen tehoaine liitteeseen I sen varmistamiseksi, että kaikissa jäsenvaltioissa kyseistä tehoainetta sisältäviä kasvinsuojeluaineita koskevien lupien myöntäminen, muuttaminen tai peruuttaminen voidaan järjestää direktiivissä säädetyllä tavalla ja ettei tämä toiminta enää lykkäänny, kohtuullinen määräaika on tarpeen ennen tehoaineen sisällyttämistä liitteeseen I, jotta jäsenvaltiot ja asianomaiset osapuolet voivat valmistautua sisällyttämisestä seuraaviin uusiin vaatimuksiin; kohtuullinen määräaika on lisäksi tarpeen sisällyttämisen jälkeen, jotta jäsenvaltiot voivat panna direktiivin täytäntöön ja erityisesti tarvittaessa muuttaa olemassa olevia lupia tai peruuttaa ne tai myöntää uusia lupia direktiivin 91/414/ETY säännösten mukaisesti; pidempi ajanjakso on säädettävä liitteessä III tarkoitetun jokaista kasvinsuojeluainetta koskevan täydellisen asiakirja-aineiston jättämistä ja arviointia varten direktiivin liitteessä VI säädettyjen yhdenmukaisten periaatteiden mukaisesti; sellaisten kasvinsuojeluaineiden osalta, jotka sisältävät useita tehoaineita, yhdenmukaisten periaatteiden perusteella tapahtuva kokonaisarviointi voidaan kuitenkin suorittaa vasta silloin, kun kaikki kyseessä olevat tehoaineet on sisällytetty direktiivin liitteeseen I, tämän direktiivin täytäntöönpanoa varten vahvistetut määräajat eivät rajoita määräaikoja, jotka vahvistetaan muiden tehoaineiden sisällyttämiseksi direktiivin liitteeseen I, tarkastuskertomus on välttämätön, jotta jäsenvaltiot voivat asianmukaisesti panna täytäntöön direktiivin liitteessä VI säädettyjen yhdenmukaisten periaatteiden monet osat, joissa viitataan niiden liitteen II mukaisten tietojen arviointiin, jotka on jätetty tehoaineen sisällyttämiseksi direktiivin liitteeseen I, ja tässä direktiivissä säädetyt toimenpiteet ovat pysyvän kasvinsuojelukomitean lausunnon mukaiset, ON ANTANUT TÄMÄN DIREKTIIVIN: 1 artikla Sisällytetään tehoaine imatsaliili direktiivin 91/414/ETY liitteeseen I tämän direktiivin liitteen mukaisesti. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä kesäkuuta 1999 (7); erityisesti jäsenvaltioiden on direktiivin 91/414/ETY mukaisesti tarvittaessa muutettava tai peruutettava imatsaliilia tehoaineenaan sisältäviä kasvinsuojeluaineita koskevat voimassa olevat luvat tämän määräajan kuluessa. Edellä ensimmäisessä alakohdassa vahvistettua määräaikaa direktiivin 91/414/ETY liitteessä VI säädettyjen yhdenmukaisten periaatteiden mukaisesti tapahtuvalle, kyseisen direktiivin liitteessä III olevat edellytykset täyttävien asiakirjojen arvioinnille ja niitä koskevan päätöksen tekemiselle jatketaan kuitenkin seuraavasti: - ainoastaan imatsaliilia sisältävien kasvinsuojeluaineiden osalta, joita ei ole tarkoitettu käytettäviksi ulkotiloissa tapahtuvaan lehvästöruiskutukseen, neljäksi vuodeksi tämän direktiivin voimaantulosta, - imatsaliilia ja muita vielä liitteeseen I kuulumattomia tehoaineita sisältävien kasvinsuojeluaineiden osalta, joita ei ole tarkoitettu käytettäväksi ulkotiloissa tapahtuvaan lehvästöruiskutukseen, neljäksi vuodeksi sen direktiivin voimaantulosta, jolla viimeinen näistä aineista sisällytetään liitteeseen I. 2. Jäsenvaltioiden edellä 1 kohdan mukaisesti antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan 1 päivänä tammikuuta 1999 (8). 4 artikla Tämä direktiivi on osoitettu kaikille jäsenvaltioille. Tehty Brysselissä 15 päivänä joulukuuta 1997. Komission puolesta Franz FISCHLER Komission jäsen (1) EYVL L 230, 19.8.1991, s. 1 (2) EYVL L 265, 27.9.1997, s. 87 (3) EYVL L 366, 15.12.1992, s. 10 (4) EYVL L 170, 28.6.1997, s. 19 (5) EYVL L 107, 28.4.1994, s. 8 (6) EYVL L 225, 22.9.1995, s. 1 (7) Periaatteessa kuuden kuukauden sisällä tämän direktiivin voimaantulosta. (8) Periaatteessa 12 kuukauden kuluttua tämän direktiivin hyväksymisestä. LIITE IMATSALIILI 1. Kemialliset nimet (IUPAC-nimi) (±)-1(â-allyloksi-2,4-dikloorifenyylietyyli)imidatsoli tai (CA-nimi) (±)-allyyli-1-(2,4-dikloorifenyyli)-2-imidatsol-1-yylietyylieetteri 2. Erityisehdot, joiden on täytyttävä: 2.1. Tehoaineen, sellaisena kuin se on valmistettuna, puhtauden on täytettävä FAO:n tämän tehoaineen osalta vahvistama viimeisin määritelmä. 2.2. Lupa voidaan myöntää ainoastaan sienitautien torjunta-aineena käyttöä varten. 2.3. Seuraavissa käytöissä pätevät seuraavat erityisehdot: - sadonkorjuun jälkeen tapahtuvalle käytölle hedelmien, vihannesten ja perunoiden käsittelylle voidaan myöntää lupa ainoastaan silloin, kun asiaankuuluva puhdistusjärjestelmä on järjestetty tai luvan myöntävä jäsenvaltio katsoo riskien arvioinnin perusteella osoitetuksi, että käsittelyliuoksen päästöistä ei aiheudu kohtuutonta vaaraa ympäristölle eikä varsinkaan vesieliöille, - sadonkorjuun jälkeen tapahtuvalle perunoiden käsittelylle voidaan myöntää lupa ainoastaan silloin, kun luvan myöntävä jäsenvaltio katsoo riskien arvioinnin perusteella osoitetuksi, että käsitellyistä perunoista peräisin olevat käsittelyjätteet eivät aiheuta kohtuutonta vaaraa vesieliöille, - ulkotiloissa tapahtuvalle lehtien käsittelylle voidaan myöntää lupa ainoastaan silloin, kun luvan myöntävä jäsenvaltio katsoo riskien arvioinnin perusteella osoitetuksi, että käytöstä ei aiheudu kohtuuttomia vaikutuksia ihmisten tai eläinten terveydelle eikä ympäristölle. 2.4. Liitteessä VI annettujen yhdenmukaisten periaatteiden täytäntöönpanemiseksi on otettava huomioon pysyvän kasvinsuojelukomitean 11 päivänä heinäkuuta 1997 päätökseen saattaman komission imatsaliilia koskevan tarkastuskertomuksen loppupäätelmät ja erityisesti sen lisäykset I ja II. 3. Liitteeseen sisällyttämisen päättymispäivä on 31 päivä joulukuuta 2008.